open-index/open-wikipedia-markdown huggingface dataset:
ნაომი კემპბელი

**ნაომი ელეინ კემპბელი** (; დ. 22 მაისი, 1970) — ინგლისელი სუპერმოდელი, მსახიობი, მომღერალი, სიმღერების ავტორი. 

## ბიოგრაფია 
ნაომი კემპბელი სთრითემში, ლონდონში დაიბადა. დედამისი ვალერი კემპბელი (ქალიშვილობის გვარით მორისი) იამაიკური წარმოშობის ყოფილი ბალერინაა. დედის სურვილის თანახმად, ნაომის თავისი უცნობი მამა არასდროს უნახავს, რომელმაც 18 წლის ვალერი, ორი თვის ნაომით ხელში, სამუდამოდ მიატოვა. ნაომის არა მხოლოდ იამაიკური, არამედ ჩინური წარმოშობაც აქვს, კერძოდ კი, მამამისის დედის ხაზით (მინგის გვარის წარმომადგენლები). საკუთარ გარეგნობაზე ნაომი ამბობს: „ჩემი ნაკვთები სრულიად ეთნიკურია და მე ამით ვამაყობ“. 

ბავშვობაში ნაომი ძიძასთან დიდ დროს ატარებდა, როდესაც დედამისი ევროპის გარშემო საცეკვაო ტურნეთი იმყოფებოდა ხოლმე კორდებალეტ „ფანტასტიკასთან“ ერთად. 10 წლისა „იტალიის კონტის საბალეტო აკადემიაში“ ჩაირიცხა. ის დანრეივენის მოწინავე სკოლაში დადიოდა, რომელიც ლონდონში, სთრითემის ლონდონის შიდა საგანმანათლებლო დაწესებულებად იწოდება.

ნაომის პირველი გამოჩენა საზოგადოების წინაშე 1978 წელს მოხდა, როდესაც 7 წლის გოგონა ბობ მარლიმ მუსიკალურ კლიპში Is This Love? გადაიღო. 1982 წელს კი მეორე კლიპი გამოვიდა მისი მონაწილეობით. აღსანიშნავია, რომ ამ ვიდეოშო ნაომი უკვე ცეკვავს. პოდიუმზეა 15 წლიდან. 

## ფილმოგრაფია 
* *ყინულივით ცივი* (1991)
* *In The Closet (video)
* *ეროტიკა (video)
* *ღამე რომელიც არასდროს დამდგარა* (1993)
* *მზა ტანსაცმელი* (1994) (Cameo)
* *Unzipped* (1995) (documentary)
* *მაიამის რაფსოდია* (1995)
* *უონგ ფუს მადლობა ყველაფრისთვის! ჯული ნიუმარი* (1995)
* *კატის სიარული* (1996) (დოკუმენტური)
* *გოგონა 6* (1996)
* *პირადში შეჭრა* (1996)
* *Beautopia* (1998) (documentary)
* *ალან სმაითის ფილმი: დაიწვი ჰოლივუდო, დაიწვი* (1998)
* ''Trippin'* (1999)
* *სიყვარულის ტყვე* (1999)
* *Ali G Indahouse* (2002)
* *Fat Slags* (2004)
* *ძახილი* (2006) (მოკლე როლი)
* *კარმა, სარწმუნოებები და  სიწმინდე* (2006)
* *უგვანი ბეთი'' (2008, ერთი ეპიზოდი)

## რესურსები ინტერნეტში
* 
* 
* 

## სქოლიო
კატეგორია:ინგლისელი მოდელები
კატეგორია:ინგლისელი მსახიობები
კატეგორია:დაბადებული 1970
კატეგორია:დაბადებული 22 მაისი
კატეგორია:ცოცხალი ადამიანები
დინოკრატე როდოსელი

**დინოკრატე როდოსელი** (ბერძნ.: Δεινοκράτης ο Ρόδιος, დაახ. ძვ. წ. IV ს. მეორე ნახევარი) იყო ბერძენი არქიტექტორი და ალექსანდრე მაკედონელის ტექნიკური მრჩეველი. ის ცნობილია, როგორც ქალაქი ალექსანდრიას დამგეგმავი, ჰეფესტიონის ნეშტის მონუმენტური კოცონის კვარცხლბეკის ავტორი; ასევე მისი ხელმძღვანელობით ჩატარდა ეფესოს ტაძრის რეკონსტრუქცია და სხვ.

კატეგორია:ძველი ბერძენი არქიტექტორები
კატეგორია:დაბადების წელი უცნობია
კატეგორია:გარდაცვალების წელი უცნობია
კორდოვა (არგენტინა)

**კორდოვა** (ესპ. *Córdoba*) — ქალაქი არგენტინაში, კორდოვის პროვინციის დედაქალაქი. მდებარეობს მდინარე სიკუიაზე ბუენოს-აირესის ჩრდილო-დასავლეთით და მისგან დაშორებულია 700 კმ.-ით.

ქალაქის მოსახლეობა 2001 წლის მონაცემებით არის 1.272.334. იგი სიდიდით მეორე ქალაქია არგენტინაში.

## რესურსები ინტერნეტში 
* Municipality of Córdoba  
* Cordoba.com.ar  
* Portal Nueva Córdoba   
* Guide of Córdoba   
* Everything about Córdoba  
* *La Voz del Interior*  
* University of Córdoba
* Universidad Tecnologica Nacional - Facultad Regional Cordoba
* Capillas y Templos de la Provincia de Córdoba - Argentina
* Córdoba Debate - The Vestibule of the City 
* Tourism of Córdoba
* How to reach Córdoba? 

კატეგორია:არგენტინის ქალაქები
C1 არიეტე

**C1 არიეტე** () — იტალიური ძირითადი საბრძოლო ტანკი. შექმნილია 1984 წელს გერმანულ ტანკზე „ლეოპარტ 2-ზე“ დაყრდნობით. პირველი პროტოტიპი შეიქმნა 1986 წელს. სერია გამოდიოდა 1986-2002 წლებში. საერთო გამოშვებამ შეადგინა 200 ეგზემპლარი. 2005 წლიდან მზადდება მისი გაუმჯობესებული მოდელი.

## იხილეთ აგრეთვე 
* ლეოპარდი 2

## რესურსები ინტერნეტში
* ოფიციალური საიტი 

კატეგორია:ძირითადი საბრძოლო ტანკები
კატეგორია:იარაღიები ანბანის მიხედვით
პაოლო სოლერი

**პაოლო სოლერი** (; დ. 21 ივნისი, 1919, ტურინი — გ. 9 აპრილი 2013) — იტალიელი-ამერიკელი არქიტექტორი, მნიშვნელოვანი წვლილი აქვს შეტანილი ქალაქგეგმარებასა და დიზაინში ექსპერიმენტულობასა და კვლევაში. მისი დაფუძნებულია არკოსანტი და კოსანტის ფონტი. კოსანტი დამსახურებული პროფესორია არიზონის საშტატო უნივერსიტეტის არქიტექტურის კოლეჯში. 2006 წელს მიღებული აქვს ეროვნული დიზაინის ჯილდო.

## რესურსები ინტერნეტში
* Emanuele Piccardo, , an interview at Cosanti in 2006
* Lisa A. Scafuro. Phoenix Home & Garden. March, 2008, Page 270. “Paolo Soleri: The Lifetime Achievements of a Living Legacy”   
* Jared Keller article about Soleri urbanistic envisions. "Desert Utopia" 

## სქოლიო
კატეგორია:ამერიკელი არქიტექტორები
Sony Ericsson K510

**K510** — მობილური ტელეფონი წარმოებული კომპანია სონი ერიქსონის მიერ. მას აქვს 262,144 ფერიანი TFT LCD ტიპის ეკრანი, 128x160 პიქსელი რეზოლუციით. 28 მეგაბაიტი შიდა მეხსიერებით და 1,3 მეგაპიქსელიანი კამერით. აქვს ასევე ბლუთუზი და ინფრაწითელი პორტი.

## ვერსიები
* K510i - 900/1800/1900 MHz
* K510c - 900/1800/1900 MHz გათვლილია ჩინეთისთვის
* K510a - 850/1800/1900 MHz გათვლილია ამერიკისთვის

## შესაძლებლობები
### გამოსახულება
k510-ს აქვს 1,3  მეგაპიქსელიანი კამერა, რომელსაც შეუძლია გადაიღოს სამი სხვადასხვა რეზოლუციის სურათი: დიდი (1280*1024), საშუალო (640*480), და პატარა (160*120).
 
კამერას აქვს ასევე გამოსახულების მოახლოების ფუნქცია, შეუძლია მოაახლოვოს 2x-ჯერ საშუალო ზომის სურათისთვის (640*480) და 4x-ჯერ პატარა (160*120) ზომის სურათისთვის.

სხვა ეფექტები:

* შავ-თეთრი, ნეგატივი,
* ღამის ხედვა
* წამზომი, რომელიც საშუალებას იძლევა სურათის ავტომატურად გადაღებისა გარკვეული დროის შემდეგ.

კამერას ასევე შეუძლია ვიდეოს გადაღება 3GP ფორმატში, 176*144 ან 128*96 გაფართოებით

### შეტყობინებები
* SMS
* MMS
* T9 text input
* იმეილი
* ხმის ჩამწერი
* LMS

### გართობა
* 3D Java games
* Media Player
* Music tones (MP3/AAC)
* Music DJTM
* Photo DJTM
* Video DJTM
* PlayNowTM
* Style-Up CoversTM

### ინტერნეტი
* Access NetFront Web Browser
* მოდემი
* RSS feeds

### დაკავშირება
* ბლუთუზი
* ინფრაწითელი პორტი
* GPRS
* USB

## რესურსები ინტერნეტში 
* http://sonyericsson.com.ge  სონი ერიქსონის ოფიციალური საიტი საქართველოში
* Sony Ericsson K510i
* http://www.myk510.lasyk.net/  - თამაშები და თემები

კატეგორია:Sony Mobile-ის მობილური ტელეფონები
რედა-ვიდენბრიუკი

**რედა-ვიდენბრიუკი** — ქალაქი დასავლეთ გერმანიაში, ჩრდილოეთ რაინ-ვესტფალიის მხარეში.

კატეგორია:ჩრდილოეთი რაინ-ვესტფალიის ქალაქები
არჯუნი (ტანკი)

„არჯუნი“ -  ინდური ძირითადი საბრძოლო ტანკი. შექმნილია 70 - 80-იან წლებში, შეიარაღებაში არსებული მოძველებული უცხოური ტანკების შესაცვლელად. ინდოეთის სრულიად დამოუკიდებელი წარმოება. ტანკი არჯუნი ეკუთვნის სხვადასხვა ქვეყნების ბოლო თაობის ტანკების კლასს. სერიული წარმოება დაიწყო 2006 წელს. ტანკის პირველი პარტია ინდოეთის შეიარაღებაში შევიდა 2007 წელს. 

კატეგორია:ძირითადი საბრძოლო ტანკები
კალომირა

მინი|კალომირა
**კალომირა** (, ; ნამდვილი სახელი Maria Kalomira Sarantis; დ. 31 იანვარი, 1985, ნიუ-იორკი) — ბერძნული წარმოშობის ამერიკელი მომღერალი. 2008 წლის ევროვიზიაზე მან, როგორც საბერძნეთის წარმომადგენელმა, მესამე ადგილი დაიკავა სიმღერით „Secret combination“. კალომირა ქართულად იღბლიანს ნიშნავს.

## რესურსები ინტერნეტში 
* 

კატეგორია:დაბადებული 31 იანვარი
კატეგორია:დაბადებული 1985
კატეგორია:ევროვიზიის კონკურსანტები
კატეგორია:ამერიკელი მომღერლები
კატეგორია:ბერძენი მომღერლები
კატეგორია:ცოცხალი ადამიანები
ალგემაინე მილიტერცაიტუნგი

**"ალგემაინე მილიტერცაიტუნგი"** (Allgemeine Militärzeitung, ქართულად – „საზოგადო სამხედრო გაზეთი“) — სპეციალური სამხედრო ჟურნალი, რომელიც გამოდიოდა 1826-დან 1902 წლებში. „ალგემაინე მილიტერცაიტუნგი“ დაარსდა 1826 წელს „ალგემაინე ცაიტუნგის“ ბაზაზე და გამოდიოდა როგორც ზერეგიონული გამოცემა გერმანულენოვან სივრცეში. ეს გაზეთი ვრცელდებოდა 39 სახელმწიფოში და „ესტერრაიხიშე მილიტერიშე ცაიტშრიფტთან“ და „მილიტერ-ვოხენბლატთან“ ერთად მაშინდელი ევროპის ერთ-ერთ გავლენიან გამოცემად ითვლებოდა.

„ვოხენბლატი“ გამოიცემოდა ვენასა და ბერლინში. თუ „ვოხენბლატი“ ავსტრიისა და პრუსიის ინტერესებს ემსახურებოდა, **„ალგემაინე მილიტერცაიტუნგი“** დარმშტადტში გამოდიოდა და დამოუკიდებელი გამოცემა იყო. 

ამ გაზეთის დამფუძნებლად მისი პირველი მთავარი რედაქტორი ითვლება ფრიდრიხ ვილჰელმ ციმერმანი (1789-1859), რომელიც რედაქციის დატოვებამდე ანონიმად რჩებოდა. 

## ლიტერატურა 
* Flöring, Karl: „*Zur Geschichte der Allgemeinen Militärzeitung, 1826-1902*“. წიგნში: *Militärgeschichtliche Mitteilungen*. ტომი 18, № 2, 1975, გვ. 11–31.

კატეგორია:გერმანიის იმპერია
კატეგორია:გერმანიის გაზეთები
კატეგორია:გერმანულენოვანი გაზეთები
Sony Ericsson C905

**Sony Ericsson C905** — ამავე სახელწოდების კორპორაციის უახლესი ტექნოლოგიებით აღჭურვილი C (Cybershot) კლასის მობილური ტელეფონი, რომელსაც სონი ერიქსონის 2008 წლის ფლაგმანად ასახელებენ. ხსენებული მოდელი დღის სინათლეს ამავე წლის ოქტომბრის თვეში იხილავს. ესაა არაკორეაში დამზადებული პირველი 8-მეგაპიქსელის მქონე კამერიანი მობილური ტელეფონი GPS-ის, A-GPS-ის და WiFi მხარდაჭერით. ესაა აგრეთვე სონი ერიქსონის მიერ გამოშვებული პირველი ტელეფონი DLNA გაზიარების ქსელის მხარდაჭერით.

## მახასიათებლები 
### ეკრანი 
* QVGA (240x320) 2.4" 18-ლიკმა ფერი LCD ეკრანი
* გაფართოებადი ეკრანი

### კამერა 
* 8.1 მეგაპიქსელი CMOS (3264x2448, 7.99 ეფექტიანი მეგაპიქსელი)
* ავტოფოკუსის ლინზა
* ქსენონის მინათება, 3-LED ვიდეოსინათლე, ფოკუსის მხარდამჭერი ნათურა, ავტოპორტრეტული სარკე
* ფოტოს გამთანაბრებელი
* სახის პოვნის ავტოფოკუსი სამ ფოტომდე
* ავტობრუნი
* BestPic
* 16x ციფრული გადიდება
* ვიდეოჩაწერა(320x240) @30fps
* მთავარი კამერა/ჩაწერა/დათვალიერების ნავიგატორი
* ორმაგი ფუნქცია D-Pad
* ლინზის მექანიკური საფარი
* ფოტოალბომი

### დაკავშირება 
* ბლოგის ბმული
* GPS A-GPS-თან ერთად და ფოტო geotagging-ის მხარდაჭერით.
* WLAN 802.11ბ/გ, DLNA ტექნოლოგია
* NetFront 4.5 ვებ ბრაუზერი ავტობრუნით
* Microsoft Exchange ActiveSync
* Apple iSync-ის მხარდაჭერით

### აუდიო 
* Media player 3.0 მეგაბასით
* MP3/AAC რინგტონები
* FM რადიო RDS-სა და GraceNote Track ID სერვისთან ერთად
* PlayNow 5.0

### დიზაინი 
* სამი ფერი: „სპილენძისფერი ოქრო“, „ყინულფერი ვერცხლი“, „ღამის სიშავე“

### ტევადობა 
* 160MB შიდა მეხსიერება
* მოიცავს 2GB მეხსიერების ბარათს (M2), აგრეთვე, 8GB-მდე (თეორიულად შესაძლებელია 32GB-ც კი)

## გამოშვების თარიღი 
ამ ტელეფონის გამოშვების თარიღად 2008 წლის 7 ოქტომბერს ვარაუდობენ; ხსენებული განცხადება Q4-ის ოფიციალურ ანონსშია მოყვანილი.

## რესურსები ინტერნეტში 
* Sony Ericsson press release 
** Official C905 specifications 
** Official C905 specifications for developers 
** Press photos of C905 
** C905 Blog 

კატეგორია:Sony Mobile-ის მობილური ტელეფონები
ლე სპექტატორ მილიტერი

[thumb|200px|right|'*ჟურნალ *„ლე სპექტატორ მილიტერის“* გამოცემა ** მეორე სერია, № 12 ([1855)]]

„**ლე სპექტატორ მილიტერ**“ იყო ფრანგული სპეციალური სამხედრო ჟურნალი (ჟურნალის სრული სახელწოდება ფრანგულად იყო **Le Spectateur militaire*' - *Recueil de science, d’art et d’histoire militaires*, რაც ქართულად შეიძლება ითარგმნოს როგორც **სამხედრო დამკვირვებელი** - *სამხედრო მეცნიერების, ხელოვნებისა და ისტორია*).

ეს ჟურნალი იყო XIX საუკუნის ერთ-ერთი უმნიშვნელოვანესი გამოცემათაგანი, რომელიც გამოდიოდა 1826-დან 1914 წლამდე.

„**ლე სპექტატორ მილიტერი**“ ნაპოლეონის მიერ წარმოებული „რევოლუციური ომების“ (იგივე „**კოალიციური ომები**“) დამთავრებისთანავე (1792-1815). იმ დროისთვის ფრანგულ საზოგადოებაში გაჩნდა მოთხოვნილება ახალი სადისკუსიო პლატფორმის შესაქმნელად, გაჩნდა საჭიროება ახლო წარსულში მიღებული გამოცდილების გადამუშავებისა და ქვეყნის მომავალთან დაკავშირებულ განსხვავებულ აზრთა წარმოდგენისა და ურთიერთგაზიარებისა.

მანამდე გამომავალი თითქმის ყველა სამხედრო ჟურნალის გამოცემა შეჩერდა ნაპოლეონის წარმოებული ომების გამო. მსგავს სამხედრო გამოცემათა შეჩერების ერთ-ერთი მიზეზი ისიც იყო, რომ ჟურნალებისთვის მომუშავე ოფიცრები საბრძოლო ლაშქრობებში იყვნენ გაწვეული.

პრუსიაში არსებობდა 1816-დან გამომავალი „მილიტერ-ვოხენბლატი“, ხოლო ავსტრია-უნგრეთში „ესტერრაიხიშე მილიტერიშე ცაიტშრიფტი“, რომელიც 1808 წლიდან გამოდიოდა. სამხედრო ჟურნალ **ლე სპექტატორ მილიტერი**ს გამოცემის განახლებით საფრანგეთში შეივსო ეს ომით გამოწვეული ხარვეზი.

დაარსებიდან სულ მალე ეს გამოცემა იქცა ევროპის ერთ-ერთ ყველაზე მნიშვნელოვან სამხედრო ჟურნალად. ამის მიზეზი იყო არა მარტო ის ფაქტი, რომ ფრანგულ ენას იმხანად დღევანდელთან შედარებით კიდევ უფრო მყარი საერთაშორისო პოზიციები ჰქონდა, არამედ ისიც, რომ გამოქვეყნებული მასალების სერიოზულობის თვალსაზრისით იგი ყველაზე საყურადღებო პერიოდიკას წარმოადგენდა. *სამხედრო მეცნიერების, ხელოვნებისა და ისტორიისადმი* მიძღვნილი ჟურნალი პერიოდულად აქვეყნებდა სახელგანთქმული ფრანგი გენერლების მოსაზრებებს, რეცენზიებსა და ცნობებს იმ დროისთვის აქტუალურ სამხედრო მოვლენების შესახებ. ევროპის სამხედრო ჟურნალები ხშირად თარგმნიდნენ სხვადასხვა ენებზე „ლე სპექტატორ მილიტერში“ გამოქვეყნებულ მასალებს. ერთ-ერთ ასეთ გამოცემას მიეკუთვნებოდა მაგალითად ამ დროისთვის არანაკლებად ცნობილი სამხედრო ჟურნალი „ალგემაინე მილიტერცაიტუნგი“.

„ლე სპექტატორ მილიტერის“ რედაქცია მდებარეობდა პარიზში, მაგრამ ჟურნალი სხვა ისეთ ქალაქებშიც გამოიცემოდა, როგორიცაა სტრასბურგი, მადრიდი, ტურინი, ნეაპოლი, ჰააგა, ლაიფციგი და სანქტ-პეტერბურგი.

ყოველი თვის 15 რიცხვში ჟურნალის პარალელურად კრებულებად გამოსცემდნენ ყოველი ბოლო სამი გამოცემის თავმოყრილ მასალებს. საერთოდ ჟურნალი სერიებად გამოდიოდა. პირველი სერია მოიცავდა  1826-1850 წწ., მეორე სერია — 1851-დან 1865 წწ., მესამე — 1865-1878 წწ., მეოთხე სერია — 1878-1890 წწ., ხოლო მეხუთე სერია კი 1890-1914 წლებს მოიცავდა .

პირველი მსოფლიო ომის დაწყებისთანავე ჟურნალ ფრანგულმა „სამხედრო დამკვირვებელმა“ დაასრულა თავისი მოღვაწეობა.

კატეგორია:საფრანგეთის ჟურნალები
კატეგორია:ფრანგულენოვანი ჟურნალები
კატეგორია:სამხედრო ჟურნალები
ექტორ რაულ კუპერი

thumb|right|200px|ექტორ რაულ კუპერი

**ექტორ რაულ კუპერი** (; დ. 16 ნოემბერი, 1955, სანტა-ფეს პროვინცია, არგენტინა) — ყოფილი არგენტინელი ფეხბურთელი და მწვრთნელი. ამჟამად წვრთნის ეგვიპტის ნაკრებს. 2008-2009 წლებში წვრთნიდა საქართველოს ეროვნულ ნაკრებს.

კუპერმა პროფესიონალური საფეხბურთო კარიერა 1976 წელს დაიწყო, კლუბ „ფერო კარილ ოსტეში“. ამ კლუბში მან თავისი კარიერი უმეტესი ნაწილი გაატარა. 1977 წელს იგი თამაშობდა კლუბ „ინდეპენდენტ რივედავიაში“, თუმცა მომავალ წელს კვლავ დაუბრუნდა თავის კლუბს. კუპერი ასევე თამაშობდა არგენტინის ეროვნულ ნაკრებში, თუმცა არ მიუღია მონაწილეობა მსოფლიოს ჩემპიონატში. 1988 წელს იგი გადავიდა კლუბ „ატლეტიკო ურაკანში“ სადაც 1992 წლამდე, კარიერის დასრულებამდე თამაშობდა.

მოთამაშის კარიერის დასრულებიდან წელიწად ნახევრის შემდეგ კუპერმა თავისი სამწვრთნელო კარიერა დაიწყო ურაკანში. სამი წლის შემდეგ იგი გადავიდა კლუბ „ატლეტიკო ლანისში“, ორი წლის შემდეგ კი კუპერი უკვე ევროპაში აგრძელებს თავის კარიერას. 1997 წელს იგი მეთაურობდა კლუბ მალიორკას, რომელიც კოპა დელ რეის ფინალში გაიყვანა, თუმცა დამარცხდა ბარსელონასთან. მომავალ წელს კლუბმა უეფას თასების მფლობელთა თასის ტურნირზე ფინალში გასვლა მოახერხა თუმცა კვლავ დამარცხდა ლაციოსთან. იმავე წელს კლუბმა მოახერხა ბარსელონასთან რევანშის აღება და ეპანეთის სუპერთასი მოიგო. ამ წელს კლუბმა ეროვნულ ჩემპიონატში, თავის ისტორიაში საუკეთესო, მესამე ადგილი დაიკავა და ჩემპიონთა ლიგაზე გავიდა.

1999 წელს კუპერი ვალენსიაში გადავიდა. ეს კლუბი არც თუ ისე წარმატებული აღმოჩნდა მისთვის. იგი ზედიზედ ორჯერ დამარცხდა ჩემპიონთა ლიგის ფინალში 2000 წელს მადრიდის რეალის წინააღმდეგ, ანგარიშით 2-1, ხოლო 2001 წელს მიუნხენის ბაიერნის წინააღმდეგ პენალტების სერიაში.

2001 წლიდან კუპერი ინტერის მწვრთნელია. ჩემპიონთა ლიგაში მისი უიღბლობა ამ კლუბშიც გაგრძელდა. ამჯერად მან მილანთან წააგო ლიგის ნახევარფინალი. კუპერი ამ კლუბიდან 2003 წელს გამოუშვეს როდესაც გუნდა ეროვნულ ჩემპიონატში მერვე ადგილი დაიკავა.

2004/05 წლების სეზონში კუპერი მალიორკას ედგა სათავეში. 2006 წელს ეს კლუბიც დატოვა.

2007/08 წლების სეზონი რეალ ბეტისთან ერთად დაიწყო, თუმცა 2007 წლის, 2 დეკემბერს ამ გუნდიდანაც გაუშვეს.

2008 წლის 1 აგვისტოს კუპერი დაინიშნა საქართველოს ეროვნული ნაკრების მთავარ მწვრთნელად, 2009 წლის ნოემბერში იგი კონტრაქტის დასრულებამდე 2 თვით ადრე ამ თანამდებობიდან გადადგა.

## ლიტერატურა 
*  
*  
*  

## რესურსები ინტერნეტში 
*კუპერის საფეხბურთო კარიერა 

კატეგორია:არგენტინელი ფეხბურთელები
კატეგორია:არგენტინელი ფეხბურთის მწვრთნელები
კატეგორია:დაბადებული 1955
კატეგორია:დაბადებული 16 ნოემბერი
კატეგორია:ვალენსიის მწვრთნელები
კატეგორია:საქართველოს ეროვნული საფეხბურთო ნაკრების მწვრთნელები
კატეგორია:ცოცხალი ადამიანები
ბრუკ შილდსი

thumb|ბრუკ შილდსი
**ბრუკ შილდსი** (; დ. 31 მაისი, 1965, ნიუ-იორკი) — ამერიკელი სუპერმოდელი და მსახიობი.

## ბიოგრაფია 
შილდსის, როგორც მოდელის, კარიერა ბავშვობაშივე, 1960-იან წლებში დაიწყო. მისი პირველი სამუშაო  სერიალ „სპილოს ძვლის“ გადაღებებზე შედგა (რეჟისორი  ფრანცისკო სკავულო). ბრუკი თავის საბავშვო კარიერას წარმატებით ჩაეჭიდა. 1980 წელს ბრუკი ყველაზე ახალგაზრდა ტოპ-მოდელად დასახელდა, რომელიც კი ოდესმე გადაუღიათ ვოგის გარეკანისთვის, ის მაშინ სულ რაღაც 14 წლის იყო. იმავე წელს მსახიობი უკვე კელვინ კლაინის ჯინსების ტელე და ბეჭდურ რეკლამაში გამოჩნდა. სარეკლამო ფრაზაში ბრუკი წარმოთქვამს ასეთ სიტყვებს: ”გინდათ იცოდეთ რა არის ჩემსა და ჩემს ჯინსებს შორის? არაფერი!”.

16 წლის ასაკში ლურჯთვალება ლამაზმანი მსოფლიოს ყველაზე ახალგაზრა და სახელგანთქმული მოდელი იყო, რომელიც ორმაგი - ბავშვური  და პროვოკაციული მოდელის ცხოვრებით განაგრძობდა ცხოვრებას. თაიმის 1981 წლის 9 თებერვლის ნომერი  იტყობინება, რომ ბრუკ შილდსის დღიური შემოსავალი 10 000$-ს აღემატება. 1983 წლის სექტემბერში  შილდსი ფრანგული ვოგის გარეკანზეა, ოქტომბერ-ნოემბრის ნომერში კი ამერიკულ გამოცემაში, ხოლო წლის დამლევს, დეკემბრის თვეში უკვე იტალიური ჟურნალის გარეკანზე ხვდება.

## ფილმოგრაფია 
## სქოლიო 
კატეგორია:ამერიკელი მოდელები
კატეგორია:ამერიკელი მსახიობები
კატეგორია:დაბადებული 1965
კატეგორია:დაბადებული 31 მაისი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ვანთა

**ვანთა** — სოფელი საქართველოში (კახეთის მხარე), თელავის მუნიციპალიტეტში (ვანთის ადმინისტრაციული ერთეული).

ვანთა მდებარეობს გომბორის ქედის ჩრდილო-აღმოსავლეთით კალთის ძირას, მდინარე ვანთისხევის (ალაზნის მარჯვენა შენაკადი) მარცხენა ნაპირზე, ზღვის დონიდან 600 მ-ზე, თელავიდან 13 კმ-ში. 2014 წლის აღწერის მონაცემებით სოფელში ცხოვრობს 937 ადამიანი.

## ისტორია
thumb|მდინარე ვანთისხევი
ვანთა პირველად იხსენიება 1392 წელს ქართლ-კახეთ-მესხეთის საკათოლიკოსო მამულების სითარხნის გუჯარში კალაურისა და აკურის გვერდით. შემდეგ მოხსენიებულია 1712 წელს ონოფრე მაჭუტაძის მიერ დავითგარეჯისადმი შეწირულობის გუჯარში სოფელ აკურასთან ერთად. ვახუშტი ბატონიშვილს (XVIII ს.) ვანთა ვანათის სახელწოდებით აქვს მოხსენიებული.

1802 წელს ქართლ-კახეთის მაზრებად დაყოფის უწყების მიხედვით ვანთა საეკლესიო მფლობელობის ქართველებით დასახლებული სოფელი იყო. 1804 წლის თელავის მაზრის კამერალური აღწერიდან ჩანს, რომ ვანთა შერეული მფლობელობის საეკლესიო და საბატონო სოფელი იყო. აქ ყმები ჰყავდათ როგორც ეკლესიას (მცხეთის საპატრიარქო, დავითგარეჯის მონასტერი), ასევე თავად ჯანდიერებსაც.

1841-1917 წლებში ვანთა თელავის მაზრის წინანდლის საპოლიციო უბანს ეკუთვნოდა. 1888 წელს წინანდლის უბანი 21 სასოფლო თემად დაყვეს. ვანთამ ბუშატთან ერთად ვანთა-ბუშატის სასოფლო თემი შექმნა. 1930 წელს, მაზრების გაუქმების შემდეგ, ვანთა თელავის რაიონში შევიდა.
## ისტორიული ძეგლები 
ვანთის მახლობლად, მდინარე ვანთასხევის ფლატის პირას, გაშენებული იყო VIII-IX საუკუნეების ქართული ხუროთმოძღვრული კომპლექსი. ადგილობრივი მოსახლეობა მას ნაციხარს უწოდებს. კომპლექსიდან შემორჩენილია ფეოდალის დიდი სასახლის ნანგრევები და სხვადასხვა დანიშნულების ნაგებობათა ნაშთები. 

ვანთის სასახლე ადრინდელი ფეოდალური ხანის საერო ხუროთმოძღვრების მნიშვნელოვანი ძეგლია. სასახლის სამხრეთ-დასავლეთ კუთხიდან 15-20 ნაბიჯზე დგას სასახლისავე თანადროული, რიყის ქვით ნაგები პატარა ერთნავიანი ეკლესია, რომლის საკურთხევლის აფსიდი ნალისებრი ფორმისაა. აქვეა წყარო ამოშენებული წყალსატევით, მოშორებით კი აბანოს ნანგრევები.
## დემოგრაფია
## იხილეთ აგრეთვე
*ეკლესია ნაწერი
*ვანთის იოანე ნათლისმცემლის ეკლესია
*ვანთის სამაროვანი
*ვანთის სამარხი
*ვანთის სამების ეკლესია
*ვანთის საღანძილის ეკლესია
*ვანთის ქვაბების კომპლექსი
*ვანთის ღვთისმშობლის ეკლესია
*ვანთის წმინდა გიორგის ეკლესია

## ლიტერატურა
## რესურსები ინტერნეტში
* ვანთა — საქართველოს ისტორიულ ძეგლთა ბიბლიოგრაფიული ლექსიკონი.

## სქოლიო
კატეგორია:თელავის მუნიციპალიტეტის სოფლები
ნასტასია კინსკი

**ნასტასია კინსკი** (, ნამდვილი სახელი Nastassja Aglaia Nakszyński ნასტასია აგლაია ნაკშინსკი; დ. 24 იანვარი, 1961, ბერლინი) — გერმანელი მსახიობი. ოქროს გლობუსის პრემიის ლაურეატი 1981 წელს, ასევე ორჯერ ნომინირებული გერმანულ  Deutscher Filmpreis-ზე (1975, 1983). ცნობილი გახდა რომან პოლანსკის ფილმში „ტესი“ გასახიერებული მთავარი როლით (1979). არის მსახიობ კლაუს კინსკის ქალიშვილი.

## ბიოგრაფია
### ადრეული ცხოვრება 
ბერლინში დაბადებული ნასტასია გერმანიზებული პოლონერლი მსახიობის კლაუს კინსკის ქალიშვილია, რომელიც მას მსახიობ რუთ ბრიჯით ტოკისთან შეეძინა. მისი მშობლები 1968 წელს განქორწინდნენ. ნასტასია მამას ათი წლის შემდეგ იშვიათად ნახულობდა. ის და დედა ფინანსურ სიდუხჭირეს განიცდიდნენ, ამიტომ მიუნხენში კომუნაში მოუწიათ გარკვეული პერიოდი ცხოვრება. დედამისი საყვარელთან ცხოვრობდა და ვერ მუშაობდა, ამიტომ, დარჩენილი ნივთების გაყიდვით გაჰქონდათ თავი. ნასტასიას თქმით, ის მაღაზიებში წვრილ-წვრილად იპარავდა და ნივთები სახლში მოჰქონდა. მას ავტობუსებში უბილეთოდ მგზავრობისთვის  ხშირად აჯარიმებდნენ, თუმცაღა ნასტასიას არც ჯარიმები გადაუხდია და არც სასამართლოში გამოცხადებულა. 1978 წელს ნასტასია აეროპორტში დააპატიმრეს, როდესაც ფილმ „შენადვე დარჩის“ გადაღებებიდან ბრუნდებოდა. მან ციხეში სამი თვე გაატარა. 15 წლის ასაკში მან რეჟისორ რომან პოლანსკისთან გააბა რომანი. 1976 წელს ნასტასია ფრანგული ჟურნალის ვოგისთვის გადაიღეს, რომლის მიწვეული რედაქტორიც იმხანად  პოლანსკი იყო.

### კარიერა 
ნასტასიას პირველი როლი ფილმ „ცრუ მოძრაობაში“ შედგა 1975 წელს (რეჟისორი ვიმ ვენდერსი). ამ ფილმში, რომელიც გოეთეს რომანის „ვილჰელმ მაისტერის გატაცების წლების“ მიხედვით იქნა გადაღებული, ნასტასია ნამდვილი გვარით — ნაკშინსკით წარდგა მაყურებლების წინაშე. ნასტასია ვანდერსის ცოლმა მსახიობმა ლიზა კრეიცერმა დისკოთეკაზე შენიშნა და მინიონში მუნჯი როლის განსახიერება შესთავაზა. თავისი პირველი როლისთვის მას გერმანული კინემატოგრაფის Deutscher Filmpreis მიერ დაწესებული ჯილდო  ხვდა წილად, რომელიც ლიზა კრეისერთან, ჰანნა შიგულასთან და მარიანა ჰოპესთან გაიყო.

## ფილმოგრაფია 
## რესურსები ინტერნეტში
* 
* 
* 

კატეგორია:გერმანელი მოდელები
კატეგორია:გერმანელი მსახიობები
კატეგორია:დაბადებული 1961
კატეგორია:დაბადებული 24 იანვარი
კატეგორია:ცოცხალი ადამიანები
ჩუტყვავილა

thumb|ჩუტყვავილას გამონაყარი
**ჩუტყვავილა** — ბავშვთა ასაკის მწვავე ვირუსული დაავადება. ავადმყოფი ადამიანი ვირუსს გამოყოფს ხველის, ცემინების დროს და დაავადების დაწყებიდან 9-10 დღის განმავლობაში ინფექციის წყაროს წარმოადგენს. ვირუსი გარემოში უმალვე იღუპება, ამიტომ ავადმყოფის ნივთებით და მესამე პირით ინფექცია არ ვრცელდება. ჩუტყვავილას გადატანის შემდეგ ყალიბდება მყარი იმუნიტეტი და განმეორებითი დაავადების შემთხვევები არ გვხვდება.

ფარული პერიოდი 13-14 დღეა. დაავადება იწყება ტემპერატურის მომატებით 37,5-38 გრადუსამდე, მადის დაქვეითებით, საერთო მოდუნებით. პირველ დღესვე კანზე ჩნდება კვანძოვანი გამონაყარი, რომელიც ძლიერ სწრაფად სითხით სავსე ბუშტუკებად იქცევა. შემდეგ სითხე შეიმღვრევა და ზოგჯერ ჩირქდება კიდეც. საბოლოოდ კი შრება და ქერქად გადაიქცევა. გამონაყარი ძირითადად პირსახიდან და გულმკერდიდან იწყება, შემდეგ თავის თმიან ნაწილებშიც ჩნდება. ყოველ ახალ გამონაყარზე ტემპერატურა მატულობს და ავადმყოფის მდგომარეობაც უარესდება. ჩუტყვავილა ძირითადად მსუბუქად მიმდინარეობს და 10-12 დღეში სრული განკურნებით მთავრდება.

იშვიათად შეიძლება ჩუტყვავილამ მძიმე მიმდინარეობა მიიღოს. სხეულის ტემპერატურა 39 გრადუსამდე აღწევს, გამონაყარი უხვია, დაჩირქება ინტენსიური, ზოგჯერ გამონაყარის ელემენტებში სისხლიც ჩაიქცევა ხოლმე. იშვიათია გართულება ფილტვების, შუა ყურისა და ტვინის ანთებით. ჩუტყვავილას მსუბუქი ფორმა წამლებით მკურნალობას არ მოითხოვს, მაგრამ საჭიროა წოლითი რეჟიმი, კანის, ხელებისა და ფრჩხილების სისუფთავე, პირის ღრუს გამოვლება სოდიანი წყლით. გართულებული, მძიმე ფორმები საჭიროებს მკურნალობას საავადმყოფოს პირობებში.

ავადმყოფი ბინის პირობებში გამოცალკევებული უნდა იყოს 9 დღის განმავლობაში. კონტაქტში მყოფი ბავშვები, რომელთაც წინათ არ მოუხდიათ ჩუტყვავილა, ინფეციის შესაძლო წყაროს წარმოადგენენ. ამიტომ ამ პერიოდში ისინი 21 დღის განმავლობაში არ დაიშვებიან დაწესებულებებში.

## ლიტერატურა
კატეგორია:ვირუსული დაავადებები
ბრაზილია (მრავალმნიშვნელოვანი)

* ბრაზილია — ქვეყანა სამხრეთ ამერიკაში
* ბრაზილია — ბრაზილიის დედაქალაქი
Tanque Argentino Mediano

TAM, **Tanque Argentino Mediano** — საშუალო ტანკი, პროექტირებულია არგენტინის არმიისათვის, დასავლეთ გერმანიის ფირმის „ტისენ ჰენშელის“ მიერ.

## შექმნის ისტორია 
მეორე მსოფლიო ომის შემდეგ მრავალი წლის მანძილზე არგენტინის მთავარი ტანკი იყო „შერმანი“. მაგრამ 1970 -x წლებში ამ ტანკების მუშა მდგომარეობაში მოყვანა ძლიერ გართულდა, რისთვისაც მიღებულ იქნა ახალ ტანკზე გადასვლის გადაწყვეტილება. მაშინ გამოსული ტანკების უმრავლესობა იწონიდა 40 ტონას და მათი გადაადგილება ქვეყნის სუსტ ხიდებზე დიდ საშიშროებას წარმაოდგენდა. ამიტომ გადაწყვეტილ იქნა ახალი ტანკის შექმნა, რომელიც დააკმაყოფილებდა არგენტინის არმიის ყველა მოთხოვნას. მალე ტანკის აწყობის კონტრაქტი დაიდო დასავლეთ გერმანულ ფირმასთან „ტისენ ჰეშნელთან“, რომელიც იმ დროს აწარმოებდა IFV(БМП) ტიპის შეჯავშნულ მანქანას „მარდერს“.  TAM (Tank-Argentina-Middle, „არგენტინის საშუალო ტანკი“)-ის პირველი პროტოტიპი დამზადდა 1976 წელს, ხოლო კიდევ ორი შემდეგ წელს. ტანკი მიღებულ იქნა არგენტინის შეიარაღებულ ძალებში. ამ ტანკის ასაწყობი ქარხანა აშენდა ბუენოს აირესის მახლობლად. წარმოების მთლიანი დროის განმავლობაში შეიქმნა 200 ტანკი, მაგრამ არც ერთი მათგანი არ მონაწილეობდა ფოლკლენდის კამპანიაში. TAM -თან ერთიანი მოქმედებისათვის „ტისენ ჰონშელმა“ გამოუშვა IFV VCTR, რომელიც გამოვიდა 150 ეგზემპლარად, მანამ სანამ 1986  წელს ფინანსური კრიზისის გამო შეწყდებოდა მისი წარმოება.

## ტანკის მოწყობილობა 
TAM ტანკის კორპუსი აღებულია IFV „მარდერის“ კორპუსიდან, რომელიც დღესდღეობით დასავლეთ გერმანიის შეიარაღებულ ძალებს 2000-ზე მეტი ჰყავს.  ტანკის მძღოლი განთავსებულია კორპუსის წინა მარცხენა მხარეს. მის მარჯვნივ იმყოფება ძრავა და ტრანსმისია. ყოველ ჯავშანს აქვს დახრის დიდი კუთხე, რათა უზრუნველყოს მაქსიმალური დაცვა. თუმცა ჯავშანი ჩამოუვარდება ძირითადი საბრძოლო ტანკებს, ისეთებს  როგორიცაა ლეოპარტ 1 და AMX-30. მთლიანად დადუღებული კოშკი იმყოფება ტანკის უკანა ნაწილზე, მასში იმყოფება სამი წევრი: მეთაური და არტილერისტი - მარჯვნივ, გამტენი - მარცხნივ. მთავარი შეიარაღებაა 105 მილიმეტრიანი ზარბაზანი, დენთის გაზის გასაცლელი ეჟექტორით. ზარბაზანს გააჩნია დამიზნების ვერტიკალური კუთხეები +18 გრადუსიდან −7 გრადუსამდე. ზარბაზანთა წყვილად დაყენებულია 7,62-მმ ტყვიამფრქვევი, ასეთივე ტყვიამფრქვევის დაყენება შესაძლებელია კოშკის სახურავზე საზენიტო დანადგარის ხარისხში. კოშკის ყოველ მხარეს შესაძლებელია დაყენდეს 4 კვამლსადენი ნაღმმტყორცნი. საბრძოლო მასალაა, 105 მილიმეტრიანი ზაბაზნიდან 50 გასროლა და 6000 ტყვია 7,62 მილიმეტრიანი ტყვიამფრქვევიდან.

## განვითარება 
TAM/VCTP ბაზაზე 1988 - 1993 წლებში შეიქმნა ARV(БРЭМ) VCRT და 155 მილიმეტრიანი თვითმავალი ჰაუბიცი VCA 155. ტანკი TAM გამოიცადა პერუსა და პანამაში.

## ლიტერატურა 
* 

კატეგორია:ძირითადი საბრძოლო ტანკები
კატეგორია:იარაღიები ანბანის მიხედვით
დემანტოიდი

**დემანტოიდი** ( და ) — გრანატების ჯგუფის ანდრადიტის მინერალის სახეობა. ქიმიური შედგენილობა Ca3Fe2[SiO4]3. კრისტალდება კუბურ სინგონიაში. უვაროვიტის კრისტალები დოდეკაედრებია. აქვს გამჭვირვალე, მწვანე ან მომწვანო-მოყვითალო ფერი. სიმაგრე მინერალოგიური სკალით — 6.5-7, სიმკვრივე — 3840 კგ/მ³. არ იტკეჩება. გვხვდება მეტამორფულ ქანებსა და პეგმატიტებში. 

## შემადგენლობა
დემანტოიდის შეფერილობა გამოწვეულია რკინისა და ქრომის მინაერთებით. ხოლო დემანტოიდის ყვითელი ფერი ტიტანის შეერთების მიზეზია. მის წახნაგებზე შუქის თამაში მსგავსია ალმასისა, ხელოვნური განათება ოპტიკურ ეფექტს აორმაგებს. გვხვდება დემანტოიდები „კატის თვალის“ ეფექტით, რაც ბოჭკოვანი ჩანართების შედეგია. არსებობს ასევე ოქროს „ნაპერწკლებით“.

დემანტოიდის მაქსიმალური მოპოვება დაიწყო 1913 წელს და 104 კგ შეადგინა. საიუველირო ხარისხის კრისტალებიდან 5 მმ-ზე მეტი ძალიან ცოტა აღმოჩნდა, ხოლო 10 მმ-იანი კრისტალები დღემდე უნიკალურად ითვლება. დემანტოიდის ყველაზე დიდი კრისტალის ზომაა: 252,5 და 149,0 კარატი.

## ისტორია
დემანტოიდი პირველად აღმოაჩინეს 1874 (1853?) რუსეთის ტერიტორიაზე, ცენტრალურ ურალში, მდინარე ბობროვკის სანაპიროზე, ეკატერინბურგის შორიახლოს, სოფელ პოლდნევაიაში და აქედან წამოვიდა მისი ალტერნატიული სახელწოდებები: „ბობროვკის ძოწი“, „ურალის ზურმუხტი“ და „ურალის ქრიზოლითი“. მოგვიანებით დემანტოიდის მოპოვება დაიწყეს კამჩატკაზეც. 1990 წელს ნამიბიაში აღმოაჩინეს დემანტოიდის საბადო.

## სქოლიო
კატეგორია:ძვირფასი თვლები
კატეგორია:კალციუმის მინერალები
კატეგორია:რკინის მინერალები
კატეგორია:ანდრადიტები
რესიფი

**რესიფი** () — ქალაქი ბრაზილიაში, პერნამბუკუს შტატის დედაქალაქი. ბრაზილიის სიდიდით მე-4 ალგომერაცია, რომელშიც 4&nbsp;054&nbsp;866 ადამიანი ცხოვრობს. 2020 წლის მონაცემების მიხედვით, ქალაქში 1&nbsp;653&nbsp;461 ადამიანი ცხოვრობს. ქალაქი 1537 წელს დაარსდა და პერნამბუკუს საკაპიტანოს დედაქალაქს წარმოადგენდა, რომელიც შაქრის ლერწმის წარმოებით იყო ცნობილი. მე-17 საუკუნეში რესიფი ახალი ჰოლანდიის დედაქალაქი იყო. ქალაქი მდებარეობს ატლანტის ოკეანის სანაპიროზე და ქვეყნის ერთ-ერთ უდიდეს პორტს წარმოადგენს. უამრავი ხიდისა და კუნძულების, ასევე არქიტექტურის გამო ქალაქს ხშირად „ბრაზილიურ ვენეციას“ უწოდებენ. 2010 წლისთვის, რესიფი აგი-ს მიხედვით ბრაზილიის მე-2 ყველაზე განვითარებული ქალაქია (პალმასის შემდეგ).

რესიფის ალგომერაცია პერნამბუკუს შტატის უდიდესი ინდუსტრიული ზონაა. მეოცე საუკუნის 70-იან–80-იან წლებში რესიფიში უამრავი კომპანია და საწარმო შეიქმნა, რამაც ქალაქი ჩრდილო-აღმოსავლეთ ბრაზილიის კომერციულ ცენტრად გახადა, რომელიც (ალგომერაციის ჩათვლით) 85&nbsp;000-ზე მეტ საწარმოს მოიცავს.

რესიფი ჩრდილო-აღმოსავლეთ ბრაზილიის ტურისტული ცენტრია. ქალაქში მდებარე ისტორიული რაიონი ოლინდა იუნესკოს მიერ მსოფლიო მემკვიდრეობის ძეგლად იქნა აღიარებული.

## ეტიმოლოგია 
ქალაქის სახელი „რესიფი“ სიტყვა რიფის ძველი პორტუგალიური შესატყვისიდან, „არესიფიდან“ მომდინარეობს (პორტ. Arrecife), რომელიც არაბული სიტყვა „რასიფიდან“ (არაბ. رصيف) წარმოიშვა, რაც ბილიკს, რიფების ხაზს ნიშნავს. ჟოსე პედრო მაჩადოს ლექსიკონის მიხედვით სიტყვა „არესიფის“ გამოყენება 1258 წლიდან იწყება. შესაბამისად, ქალაქის სახელწოდება გეოგრაფიული ფაქტორიდან გამომდინარე შეირჩა, რომელიც პირველად ლოპეს დე სოუზას დღიურში მოიხსენიება, სადაც მას „ბარა დუს არესიფის“ (პორტ. Barra dos Arrecifes) უწოდებს (1532).

## ისტორია 
პორტუგალიის მიერ კოლონიზაციამდე, დღევანდელი რესიფის ტერიტორიაზე ადგილობრივი ტომები ცხოვრობდნენ, რომელთა საქმიანობა შედგებოდა ნადირობისგან და მიწათმოქმედებისგან.

ჩრდილო-აღმოსავლეთ ბრაზილიაში პორტუგალიელები მხოლოდ 1501 წელს ჩავიდნენ. 1535 წელს დუარტე კოელიუმ პორტუგალიის მეფისგან პერნამბუკუში საკაპიტანოს დაარსების უფლება მიიღო, ხოლო მომდევნო წელს ქალაქი ოლინდა დააარსა. უშუალოდ რესიფის წარმოქმნის პროცესი სწორედ ოლინდას დაარსებას უკავშირდება. სხვადასხვა დოკუმენტებში რესიფი ხშირად არის ნახსენები, როგორც პატარა მეთევზეთა სოფელი. აღსანიშნავია, რომ გარკვეული დროის პერიოდში რესიფი ნიდერლანდების მიერ იყო დაკავებული.

ნიდერლანდელთა შემოჭრამდე, რესიფი სტრატეგიულად მნიშვნელოვანი მხოლოდ პორტის გამო იყო. იქაური მდიდრები უმეტესად ოლინდაში იყვნენ დასახლებული, რომელიც შემაღლებულ ადგილზე მდებარეობა, რაც მის დაცვას აადვილებდა. რესიფის დასაცავად ქალაქის გარშემო კედლები იქნა აგებული, რომლებიც ასევე საზღვრავდნენ ქალაქის სანაპირო ნაწილს, რადგანაც რესიფი მეკობრეებისგან დაუცველი იყო, მიუხედავად იმისა, რომ ბრაზილიის კოლონიის ეკონომიკურ ცენტრს წარმოადგენდა.

## სქოლიო 
კატეგორია:ბრაზილიის ქალაქები
აშურუბალიტ II

**აშურუბალიტ II** — ასურეთის უკანასკნელი მეფე. მეფობდა ძვ. წ. 612 - ძვ. წ. 609 წლებში. სავარაუდოდ, აშურუბალიტ II იყო ასურბანიფალის ძმა და ასარხადონიის მეხუთე შვილი. 

## რესურსები ინტერნეტში
* Radner, Karen (2013). "Royal marriage alliances and noble hostages". Assyrian empire builders. 

კატეგორია:ასურეთის მეფეები
Green Day

**Green Day** — ამერიკული პანკ-როკ ჯგუფი, რომელიც ჩამოყალიბდა 1987 წელს. მისი წევრები არიან ბილი ჯო არმსტრონგი (ვოკალი, გიტარა), მაიკ დერნტი (ბას გიტარა, ვოკალი) და ტრე კული (დასარტყმელი საკრავები).

Green Day-ს ალბომებმა *Insomniac*, *Nimrod* და *Warning* ვერ მიაღწიეს ისეთ მასიურ წარმატებას როგორც *Dookie*-მ, მაგრამ ორმაგი პლატინა მიიღეს, ისევე როგორც ოქროს სტატუსები. Green Day-ს 2004 წლის როკ ოპერამ *American Idiot* ჯგუფს პოპულარობა მსმენელთა ახალ თაობაში მოუტანა. ამ ალბომის 7 მილიონი ასლი გაიყიდა ამერიკაში, ხოლო 28 მილიონი - მსოფლიოს სხვა ქვეყნებში.  2009 წელს გამოვიდა მათი ახალი ალბომი *21st Century Breakdown*, რომელიც ერთ-ერთი ყველაზე წარმატებული ალბომი აღმოჩნდა - მსოფლიოს მასშტაბით მთლიანად გაიყიდა მისი 20 მილიონი ასლი. 2011 წელს ჯგუფმა გამოუშვა საკონცერტო ალბომი *Awesome as Fuck*, ტოკიოში გამართული კონცერტის ჩანაწერით. მსოფლიო მასშტაბით გაიყიდა მისი 13 მილიონი ასლი.

ჯგუფმა დღეისათვის მთლიანობაში გაყიდა 88 მილიონი ჩანაწერი მსოფლიო მასშტაბით, რომელიც 34 მილიონს ამერიკაში ითვლის. Green Day-ს მიენიჭა 5 Grammy. ასევე Green Day-ს აქვს MTV-ს ჯილდოების რეკორდული მაჩვენებელი - მათ მოაგროვეს 54 ჯილდო, აქედან 2004 წელს აიღეს 19 ჯილდო. ჯგუფს ასევე მიენიჭა 2 პლატინის ფირფიტა American Idiot-ისთვის. ჟურნალებმა Kerrang!, Spin, და Rolling Stone იგი აღიარეს ყველა დროის ყველაზე წარმატებულ პანკ-როკ ჯგუფად. Green Day-მ გავლენა იქონია პანკ-როკ მუსიკოსთა მომდევნო თაობაზე, რომელშიც შედიოდნენ Blink-182, Sum 41, Simple Plan, Good Charlotte, My Chemical Romance და სხვები.

## დისკოგრაფია 
* *39/Smooth* (1990)
* *Kerplunk* (1992)
* *Dookie* (1994)
* *Insomniac* (1995)
* *Nimrod* (1997)
* *Warning* (2000)
* *American Idiot* (2004)
* *21st Century Breakdown* (2009)
* *¡Uno!* (2012)
* *¡Dos!* (2012)
* *¡Tré!* (2013)
* *Revolution Radio* (2016)
* *Father of All Motherfuckers* (2020)
* *Saviors* (2024)

## რესურსები ინტერნეტში 
* 
* 


კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:ალტერნატიული როკ-ჯგუფები
კატეგორია:ამერიკული პოპ-პანკ ჯგუფები
კატეგორია:ამერიკული პანკ-როკ ჯგუფები
კატეგორია:1987 წელს ჩამოყალიბებული ჯგუფები
კატეგორია:ალტერნატიული მუსიკალური ჯგუფები
კატეგორია:როკ-ენ-როლის დიდების დარბაზში შესული შემსრულებლები
ბელენი

**ბელენი** (პორტუგ. *Belém*) — საპორტო ქალაქი ჩრდილოეთ ბრაზილიაში, პარას შტატის დედაქალაქი.  

კატეგორია:ბრაზილიის ქალაქები
ჰენრი რაიდერ ჰაგარდი

**ჰენრი რაიდერ ჰაგარდი** (; დ. 22 ივნისი, 1856 — გ. 14 მაისი, 1925) — ინგლისელი მწერალი, სათავგადასავლო რომანების ავტორი. „დაკარგული სამყაროს“ ქვეჟანრის შემქმნელი.

## ბიოგრაფია 
### ადრეული წლები 
ჰენრი რაიდერ ჰაგარდი დაიბადა ნორფოლკის საგრაფოს სოფელ ბრადენჰემში, ინგლისში. ოჯახში იგი ათიდან მერვე შვილი იყო. მისი მშობლები იყვნენ სერ უილიამ მეიბომ რაიდერ ჰაგარდი და ელა დოვეტონი. მამა ადვოკატი იყო, ხოლო დედა — მწერალი და პოეტი.

როდესაც წამოიზარდა, ჰენრი ჰაგარდი სასწავლებლად გაგზავნეს ოქსფორშირში, სოფელ გარსინგტონში ჰ. ჯ. გრეჰემთან. თავისი უფროსი ძმებისგან განსხვავებით, რომლებმაც საჯარო სკოლები დაამთავრეს, ჰენრიმ იფსვიჩის გრამატიკულ სკოლაში დაიწყო სწავლა. სწორედ ამიტომ, მამამისი მის განათლებაზე უფრო მეტ თანხას ხარჯავდა, ვიდრე ოჯახის სხვა წევრებზე.

მას შემდეგ, რაც ჰენრი ჰაგარდი სამხედრო სასწავლებელში ვერ მოხვდა, ლონდონში გაგზავნეს ბრიტანეთის „ფორინ-ოფისში“ ჩასაბარებლად, სადაც მწერალმა ნატალის პროვინციის გუბერნატორის, ჰენრი ბულვერის მდივნად დაიწყო მუშაობა.

1878 წელს სამუშაოდ გადავიდა ტრანსვაალის პროვინციაში. შემდეგ დაბრუნდა ინგლისში და დაიწყო ლიტერატურული საქმიანობა.

## სამწერლო კარიერა 
## რომანები
* კეჩვაიო და მისი თეთრი მეზობლები (1882)
* განთიადი (1884)
* ჯადოქრის თავი (1884)
* სოლომონ მეფის საგანძური (1885)
* მონადირე ქუოტერმენის ისტორია (1885)
* დიდი სხვაობა (1886)
* ის (1887)
* ჯესი (1887)
* ალან ქუოტერმენი (1887)
* სამი ლომის ისტორია (1887)
* მისტერ მესონის შურისძიება (1888)
* მაივას შურისძიება (1888)
* ჩემი ჭაბუკი და კოუპლანდის მარცხი (1888)
* პოლკოვნიკი ქუარიჩი (1888)
* კლეოპატრა (1889)
* ალანის ცოლი (1889)
* ბიატრისა (1890)
* მსოფლიოს სურვილი (1890)
* ერიკ ბრიგტრეისი (1891)
* მონტესუმას ასული (1893)
* დანისლული ხალხი (1894)
* ჯონ ჰეისტი (1895)
* მსოფლიოს გული (1895)
* ეკლესია და შტატი (1895)
* ჯადოქარი (1896)
* ექიმი ტერნი (1898)
* მერცხალი (1898)
* ფერმერის წელი (1899)
* ბურების უკანასკნელი ომი (1899)
* ლომის გაზაფხული (1899)
* ელიზა; ზიმბაბვეს ბედისწერა (1899)
* შავი გული და თეთრი გული (1900)
* ახალი სამხრეთ აფრიკა (1900)
* ზამთრის პილიგრიმობა (1901)
* სოფლური ინგლისი (1902)
* ქალწული მარგალიტი (1903)

## რესურსები ინტერნეტში 
* Rider Haggard Society.
* 

## სქოლიო 
კატეგორია:ინგლისელი მწერლები
კატეგორია:დაბადებული 1856
კატეგორია:გარდაცვლილი 1925
კატეგორია:მწერლები ანბანის მიხედვით
ბელუ-ორიზონტი

**ბელუ-ორიზონტი** (პორტუგ. *Belo Horizonte*) — ქალაქი სამხრეთ-აღმოსავლეთ ბრაზილიაში, მინას-ჟერაისის შტატის დედაქალაქი. სახელი პორტუგალიურიდან ითარგმნება როგორც „ლამაზი ჰორიზონტი“.

## რესურსები ინტერნეტში 
*  Page of the City Hall of Belo Horizonte 
*  Page of the Government of the State of Minas Gerais 

კატეგორია:ბრაზილიის ქალაქები
პორტუ-ალეგრი

thumb|right|340px|პორტუ-ალეგრი.
**პორტუ-ალეგრი** (პორტუგ. *Porto Alegre*) — ქალაქი სამხრეთ ბრაზილიაში, რიუ-გრანდი-დუ-სულის შტატის დედაქალაქი.

კატეგორია:ბრაზილიის ქალაქები
გიორგი გოგშელიძე

**გიორგი ომარის ძე გოგშელიძე** (დ. 7 ნოემბერი, 1979, გორი) — ქართველი მოჭიდავე (თავისუფალი სტილი). 2008 წლის პეკინის ოლიმპიური თამაშების ვერცხლის  ( 2016 წელს ტეიმურაზ ტიგიევის პეკინის ოლიმპიადის დოპინგ-ტესტი გადაისინჯა, ყაზახ ათლეტს აკრძალული პრეპარატის მიღება დაუმტკიცდა და ვერცხლის მედალი ჩამოერთვა. შესაბამისად, მასთან დამარცხებული გიორგი გოგშელიძე საერთაშორისო ოლიმპიური კომიტეტისგან ვერცხლის მედლით დაჯილდოვდა) და  2012 წლის ლონდონის ოლიმპიური თამაშების ბრინჯაოს პრიზიორი. 2001 წლის მსოფლიოს ჩემპიონი, ასევე ვერცხლისა (2006) და ბრინჯაოს (2009, 2010) მფლობელი. ევროპის ჩემპიონი 2001 და 2008 წლებში, ბრინჯაოს პრიზიორი (2006, 2007).

გიორგი გოგშელიძის შედეგები 2008 წელს, პეკინის ოლიმპიადაზე**:**

* 1/8: ალექსეი კრუპნიაკოვი (ყირგიზეთი) - 2:0
* 1/4: საეიდ ებრაჰიმი (ირანი) - 4:1
* 1/2: ტეიმურაზ ტიგიევი (ყაზახეთი) - 2:3*
* III: მიჩელ ბატისტა (კუბა) - 5:0
გიორგი გოგშელიძის შედეგები 2012 წელს, ლონდონის ოლიმპიადაზე:

* 1/8: სალეჰ ემარა (ეგვიპტე) - სუფთა გამარჯვება
* 1/4: ნიკოლაე ჩებანი (მოლდოვა) - 2:0
* 1/2: ჯეიკ უორნერი (აშშ) - 2:2 (წაგება დამატებით პერიოდში)
* III: ყურბან ყურბანოვი (უზბეკეთი) - 6:1

## რესურსები ინტერნეტში
*http://sport.gov.ge/?pg=sportsman&sid=534 

## ლიტერატურა
## რესურსები ინტერნეტში 
* გიორგი გოგშელიძე . sports-reference.com.
*გიორგი გოგშელიძე .ქართული სპორტი.
* 
## სქოლიო
კატეგორია:ქართველი მოჭიდავეები თავისუფალ სტილში
კატეგორია:დაბადებული 7 ნოემბერი
კატეგორია:დაბადებული 1979
კატეგორია:გორში დაბადებულები
გიორგი
კატეგორია:ქართველი ოლიმპიური პრიზიორები
კატეგორია:ცოცხალი ადამიანები
გლენ მედეიროსი

**გლენ ალან მედეიროსი** (Glenn Alan Medeiros; დ. 24 ივნისი, 1970) — პორტუგალიური წარმოშობის ჰავაელი ამერიკელი მომღერალი და ტექსტების ავტორი.

## ბიოგრაფია 
მედეიროსმა მუსიკალური კარიერა 10 წლის ასაკში დაიწყო, როდესაც კუნძულ კაუაიზე მამამისს ტურისტულ ავტობუსში მოგზაურთა გართობაში ეხმარებოდა. 17 წლის ასაკში კი მან ადგილობრივ რადიოში კონკურსი მოიგო, მაშინ მაილ მესერის ცნობილ სიმღერას  "Nothing's Gonna Change My Love for You"-ს ასრულებდა, რომელიც შემდეგ მისი საცნობი გახდა მსოფლიო მასშტაბით. სულ მოკლე ხანში სიმღერა ამერიკაში ეროვნულ ჰიტად იქცა. 1988 წელს სიმღერამ უკვე საუკუთესო ასეულში 13 ადგილი დაიკავა, ხოლო დიდი ბრიტრანეთის ჩარტებს მთელი თვე ედგა სათავეში. ამავე წელს მან ახალი სინგლი ჩაწერა  "Un Roman d'amitié (Friend You Give Me a Reason)", სიმღერა საკმაოდ წარმატებული დუეტი გამოდგა ფრანგ მომღერალ ელზა ლუნინისთან ერთად. 1990 წელს კი მან ამერიკელ ვარსკვლავ ბობი ბრაუნთან ჩაწერა დუეტი, "She Ain't Worth It", რომელიც ასევე წარმატებული აღმოჩნდა.  მომდევნო დუეტი უკვე რეი პარკერ უმცროსთან ჩაიწერა სახელწოდებით  "All I'm Missing Is You".

1992 წელს გლენმა ისევ დუეტის ჩაწერა გადაწყვიტა, თუმცა, ამჟამად მოდერნ თოქინგის წევრთან თომას ანდერსთან ერთად  "Standing Alone". 
  
დღესდღეობით გლენ მედეიროსი ტელეწამყვანი და სკოლის მასწავლებელია. ის წმინდა ჯოზეფის  სკოლაში მუსიკას ასწავლის მე-5 კლასს, ხოლო  მე-9 კლასის მოწაფეებს მსოფლიო ისტორიას უკითხავს.

## პირადი ცხოვრება 
გლენმა 1996 წელს თამი არმსტრონგი შეირთო ცოლად. მათ ორი შვილი ჰყავთ: ქორნ ქალოუჰენ მედეიროსი (2000) და ქალიშვილი ლაირიქ ლეოლანი მედეიროსი (2001). უკანასკნელი მონაცემებით, გლენი 10-ე კლასელებს ამერიკის ისტორიას ასწავლის.

## დისკოგრაფია 
### ალბომები
**Glenn Medeiros* (1987)
**Not Me* (1988)
**Glenn Medeiros (1990)* (1990)
*''It's Alright to Love* (1993; ევროპა, აზია)
**The Glenn Medeiros Christmas Album* (1993)
**Sweet Island Music* (1995)
**Captured* (1999)
**ME* (2003)
**'With Aloha* (2005)
**Aloha from Paradise'' (2007) (სხვადასხვა შემსრულებელი)

### სინგლები
## რესურსები ინტერნეტში 
* ოფიციალური საიტი
* G-Medeiros.com 

კატეგორია:ამერიკელი მომღერლები
კატეგორია:დაბადებული 1970
კატეგორია:დაბადებული 24 ივნისი
კატეგორია:ცოცხალი ადამიანები
პატრიცია არკეტი

**პატრიცია არკეტი** (; დ. 8 აპრილი, 1968) — ამერიკელი მსახიობი. მიღებული აქვს BAFTA-ს, ოქროს გლობუსისა და ოსკარის ჯილდოები ფილმისათვის „სიყრმე“ (2014).

## ბიოგრაფია 
ამერიკელი მსახიობი პატრიცია არკეტი დაიბადა 1968 წლის 8 აპრილს ჩიკაგოში. მისი ყველაზე ცნობილი სატელევიზიო შოუ არის „მედიუმი“, სადაც ასრულებს ელისონ დიუბუას როლს. ამერიკულმა ტელეკომპანია NBC-მ ამ სერიალის კასტინგის მეორე დღესვე დაამტკიცა პატრიცია ელისონის როლზე. პატრიციას სულ 40-მდე ფილმში აქვს მიღებული მონაწილეობა. მათ შორისაა: „პატარა თითები“, „ნამდვილი სიყვარული“, „მიცვალებულის აღდგინება“, „ედ ვუდი“ და სხვა მრავალი.

2009 და 2010 წლებში გადაიღეს მედიუმის მეხუთე და მეექვსე სეზონები, სადაც მთავარ როლში ისევ პატრიციაა.

## პირადი ცხოვრება 
1995 წლის აპრილში პატრიცია ცოლად გაყვა ნიკოლას კეიჯს. მაგრამ მათი ურთიერთობა 200 წელს შეწყდა. 2002 წელს პატრიცია კვლავ გათხოვდა, ამჯერად მსახიობ ტომას ჯეინზე.

1997 წელს დედამისი მარდ ოლივია გარდაიცვალა კიბოთი.

ჰყავს ასევე მსახიობი და როზანა არკეტი. ძმა დევიდ არკეტი, რომელიც აგრეთვე მსახიობია.

## ფილმოგრაფია 
## რესურსები ინტერნეტში 
* 
* 

## სქოლიო
კატეგორია:ამერიკელი მსახიობები
კატეგორია:დაბადებული 8 აპრილი
კატეგორია:დაბადებული 1968
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი მსახიობები
კატეგორია:ამერიკელი ტელემსახიობები
კატეგორია:ცოცხალი ადამიანები
Bilingual (ალბომი)

***Bilingual***  —  ჯგუფ Pet Shop Boys-ის რიგით მეექვსე ალბომი, რომელიც გამოვიდა 1996 წელს. იგი მთლიანად შედგება ჯგუფის ახალი სიმღერებისგან.

## ისტორია 
ამ ალბომის სახელწოდება ნათლად მიგვითითებს, რომ ჯგუფი იმყოფებოდა სხვადასხვა მუსიკალური კულტურის გავლენის ქვეშ, რაც კარგად დაეტყო დისკის სიმღერებს. უფრო მეტად აქ ლათინო ამერიკული მუსიკის ჰანგები ჟღერს.

ბრიტანეთში ალბომს არ ხვდა წილად *Very*-ს წარმატება. გამოცემული სინგლები (Before, Se a vida é (That’s the way life is) და A red letter day) პოპულარული იყო, ხოლო მეოთხე, Single-Bilingual, მოხვდა სიმღერების საუკეთესო ოცეულში.

1997 წელს დუეტმა გადაწყვიტა კონცერტების მთელი სერიის ჩატარება. ამ სერიას ეწოდა Pet Shop Boys Somewhere. მას ასევე მიეძღვნა ახალი სიმღერის, Somewhere გამოცემა, რომელიც თავის მხრივ იყო *ვესტსაიდური ისტორიის* ერთ-ერთი სიმღერა.

2001 წელს *Bilingual* გამოიცა ყველა დამატებით რემიქსთან და სინგლთან ერთად, დისკის *Bilingual/Further Listening 1995-1997* სახით.

## სიმღერების სია
### *Very* 
# Discoteca – 4:37
# Single – 3:48
# Metamorphosis – 4:03
# Electricity – 4:58
# Se a vida é (That's the Way Life Is) – 4:00
# It Always Comes as a Surprise – 6:05
# A Red Letter Day – 5:10
# Up Against It – 4:16
# The Survivors – 4:30
# Before – 4:32
# To Step Aside – 3:48
# Saturday Night Forever – 3:59

### შეზღუდული გამოცემის დამატებითი CD (1997)
#Somewhere (ვრცელი მიქსი) – 10:53
#A Red Letter Day (Trouser Enthusiasts Autoerotic Decapitation mix) – 9:59
#To Step Aside (Brutal Bill-ის მიქსი) – 7:30
#Before (Love to Infinity Classic Paradise mix) – 7:56
#The Boy Who Couldn't Keep His Clothes On (დენი ტენალიას International Club mix) – 6:06
#Se a vida é (Pink Noise-ის მიქსი) – 5:37
#Discoteca (Trouser Enthusiasts Adventure Beyond the Stellar Empire mix) – 9:30

### 2001 წლის გამოცემის დამატებითი CD: *Further Listening 1995–1997*
#Paninaro '95 – 4:11
#In the Night (1995) – 4:18
#The Truck-driver and His Mate – 3:33
#Hit and Miss – 4:07
#How I Learned to Hate Rock 'n' Roll – 4:38
#Betrayed – 5:20
#Delusions of Grandeur – 5:04
#Discoteca (სინგლის ვერსია) – 5:14 *
#The Calm Before the Storm – 2:48
#Discoteca (ახალი ვერსია) – 3:47
#The Boy Who Couldn't Keep His Clothes On – 6:09 **
#A Red Letter Day (სინგლის ვრცელი ვერსია) – 5:36 *
#The View from Your Balcony – 3:44
#Disco Potential – 4:07
#Somewhere (ვრცელი მიქსი) – 10:55

*(*) მანამდე გამოუცემელი.
*(**) იგივე ვერსია, რაც *Bilingual*-ის შეზღუდულ ვერსიაში.

## პერსონალი 
* ნილ ტენანტი
* კრის ლოუ

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:Pet Shop Boys-ის ალბომები
კატეგორია:1996 წლის ალბომები
კატეგორია:Parlophone-ის ალბომები
დე ფაქტო

**დე ფაქტო** (ლათ. de facto, სინამდვილეში) — ფაქტობრივად, სინამდვილეში (საპირისპ. დე-იურე); საერთაშორისო სამართალში *დე ფაქტო ცნობა* ნიშნავს სახელმწიფოს მიერ ახალი სახელმწიფოს ან მთავრობის არასრულ ცნობას. ის ძირითადად გამოიყენება დე იურეს საპირისპირო მნიშვნელობით.  

## იხილეთ აგრეთვე 
*დე იურე 

## რესურსები ინტერნეტში 
*უცხო სიტყვათა ლექსიკონი

კატეგორია:საერთაშორისო სამართალი
კატეგორია:ლათინური ტერმინები და ფრაზები
საჰარა (1983 წლის ფილმი)

***საჰარა*** ()  — 1983 წელს გადაღებული ფილმი. მთავარ როლებში არიან ბრუკ შილდსი, ლამბერტ უილსონი, ჯონ მილზი და ჰორსტ ბუხჰოლცი. გადაღებულია ენდრიუ მაკლაგლენის მიერ. მუსიკის ავტორი ენიო მორიკონეა. 

1984 წელს ბრუკ შილდსს ამ ფილმისთვის ყველაზე ცუდი მსახიობის ანტიტიტული მიენიჭა.

2005 წელს ლამბერტ უილსონმა მონაწილეობა მიიღო კლაივ კასლერის წიგნის მიხედვით გადაღებულ „საჰარაში“.

## სიუჟეტი 
ფილმში მოქმედება ხდება 1927 წელს. მამის გარდაცვალების შემდეგ ახალგაზრდა ქალბატონი (შილდსი) მამაკაცის სამოსს გადაიცვამს, მამის ადგილს დაიკავებს და ავტორბოლაში საჰარის უდაბნოს გადაკვეთას გადაწყვეტს. რბოლის ბოლოს გოგონას ატყვევებენ, მაგრამ სჰეიხი ჯაფარი მას ათავისუფლებს, რაც მათი სერიოზული სიყვარულის დასაწყისი ხდება. ფილმის დასრულებამდე ისინი კიდევ უამრავ  ფათერაკს გადაეყრებიან. 

## როლებში 
*ბრუკ შილდსი — დეილი
*ლამბერტ უილსონი — ჯაფარი
*ჰორსტ ბუხჰოლცი — ფონ გლესინგი 
*ჯონ რის-დეივისი — რასული
*როლანდ ლესი — ბეგი 
*კლიფ პოტსი — სთრინგი
*ჯონ მილზი — ქემბრიჯი
*პერი ლენგი — ენდი
*სტივ ფორესტი — გორდონი
*ტუვია ტავი — ბერტოჩელი 
*ტერენს ჰარდიმენი — ბრაუნი

## რესურსები ინტერნეტში
* 
* 
* 

კატეგორია:1983 წლის ფილმები
კატეგორია:ამერიკული ფილმები
კატეგორია:ბრიტანული ფილმები
კატეგორია:დრამატული ფილმები
სპლიტი

**სპლიტი** (ხორვატ. *Split*; იტალ. *Spalato*; ლათ. *Spalatum*; ძვ.-ბერძნ. *ასპალათოსი, Ασπάλαθος*) — სიდიდით მეორე ქალაქი ხორვატიაში ზაგრების შემდეგ. მდებარეობს ადრიატიკის ზღვის ნაპირას. ქალაქი გაშენებულია დიოკლეტიანეს სასახლეს გარშემო. წარმოადგენს ქვეყნის შიდა სატრანსპორტო კვანძს და მნიშვნელოვან ტურისტულ ქალაქს. 

სპლიტი რეგიონის ერთ-ერთი უძველესი ქალაქია. ქალაქი ითვლის 1700 წლის ისტორიას, როდესაც 305 წელს აშენდა დიოკლეტიანეს სასახლე. თუმცა არქეოლოგიურმა გათხრებმა აჩვენა, რომ ამ ტერიტორიაზე დაახლოებით ძვ. წ. IV საუკუნიდან არსებობდა ბერძნული კოლონია ასპალათოსი (Aσπάλαθος) და მანამდეც არსებობდა გარკვეული ტიპის დასახლებები. ქალაქი განსაკუთრებით 650 წლიდან განვითარდა, როდესაც ის გახდა რომის პროვინცია დალმაციის ძველი დედაქალაქის სალონას მემკვიდრე. რომის იმპერიის დაშლის შემდეგ სპლიტი მოექცა ბიზანტიის იმპერიაში, ხოლო მოგვიანებით ვენეციის რესპუბლიკის შემადგენლობაში.

## რესურსები ინტერნეტში 
*Visit Split - The Diocletian's city 
*ოფიციალური საიტი

## სქოლიო 
კატეგორია:ხორვატიის ქალაქები
კატეგორია:მსოფლიო მემკვიდრეობის ძეგლები ხორვატიაში
სუპერმოდელი

[250px|thumb|ბოლო დროის ერთ-ერთი ყველაზე წარმატებული სუპერმოდელი [ჟიზელ ბუნდჰენი*Fashion Rio Inverno 2006*]]
**სუპერმოდელი** (**ტოპ-მოდელი**) — მოდელის უმაღლესი პროფესიული დონე. მოდელის კარიერის უმაღლესი წერტილი, რაც იმას ნიშნავს, რომ მოდელი იღებს უდიდეს ჰონორარებს, თანამშრომლობს მსხვილ კომპანიებთან და მისი კონტრაქტით გათვალისწინებული ანაზღაურება მილიონ დოლარზე მეტია. 

უფროსი თაობის ცნობილი წარმომადგენლები არიან ჯენის დიკინსონი, ჯია კარანჯი,, თვიგი (1970-იანები), იმანი, კეიტ მოსი, კლაუდია შიფერი, ტაირა ბენქსი, სინდი კროუფორდი, ლინდა ევანგელისტა, ნაომი კემპბელი, ჰაიდი კლუმი , ჰელენა კრისტენსენი, ლეტიცია კასტა, ამბერ ვალეტა, ნადია აუერმანი, ევა ჰერციგოვა, კერენ მილდერი, სტეფანი სეიმური და ა.შ.

ახალი თაობის წარმომადგენელთა შორის არიან: დაუტსენ კრიოზი, ადრიანა ლიმა, ალესანდრა ამბროსიო, ჟიზელ ბუნდჰენი, ანჟელა ლინდვალი, ნატალია ვოდიანოვა, დარია ვერბოვი, კოკო როშა, შანელ იმანი, კარმენ კასი, კეროლინ მერფი, მარია კარლა, ბარ რაფაელი და ა.შ.

## იხილეთ აგრეთვე
* მოდელი 

## რესურსები ინტერნეტში 
* Top ten highest paid models  

## სქოლიო 
კატეგორია:მოდა
კატეგორია:პროფესიები
კატეგორია:მოდელები
საჰარა (მრავალმნიშვნელოვანი)

**საჰარა** შეიძლება ნიშნავდეს:
*საჰარა — უდაბნო.
*დასავლეთი საჰარა — ტერიტორია ჩრდილოეთ აფრიკაში.

*საჰარა (სარბელის ალბომი) — ბერძენი მომღერლის ალბომი.
*საჰარა (მაკკოე ტაინერის ალბომი) — ჯაზ-პიანისტი მაკკოე ტაინერის ალბომი

## წიგნები
*საჰარა (რომანი) (1992) — კლაივ კუსლერის რომანი
*საჰარა (მაიკლ პალინი) (2002) 

## ფილმები
*საჰარა (1919 ფილმი)
*საჰარა (1943 ამერიკული ფილმი)
*საჰარა (1943 ინდური ფილმი)
*საჰარა (1958 ფილმი)
*საჰარა (1983 ფილმი)
*საჰარა (1985 ფილმი)
*საჰარა (1991 ფილმი)
*საჰარა (1995 ფილმი) — სატელევიზიო ფილმი.
*საჰარა (2002 ფილმი)
*საჰარა მაიკელ პალინთან (2002) — სატელევიზიო სამოგზაურო დოკუმენტური სერიები.
*საჰარა (2005 ფილმი) — კლაივ კუსლერის რომანის მიხედვით.